**MODUS Alapítvány**

**STARTÉGIAI TERV - (2017-2021.)**

**Jövőképünk:**

*„Fejlesztő programjaink által szeretnénk elérni, hogy a különböző hátránnyal küzdő személyek és családtagjaik jobb minőségű életet élhessenek!”*

**Alapértékeink:**

* érzékenyek vagyunk a hátránnyal küzdő emberek problémái iránt
* partnerségre törekszünk, hiszünk a dialógusban
* hitelesek és felkészültek vagyunk
* alapozunk a helyi közösségekre
* képesek vagyunk hálózati együttműködésre
* értékként tekintünk nemzetközi szakmai kapcsolatainkra

**Küldetésünk:**

Hátrányos helyzetű, rászoruló emberek számára lehetőségek teremtése élethelyzetük megváltoztatására,  újszerű szolgáltatások, új típusú partnerségek és együttműködési formák kialakítása révén.

Elkötelezettek  vagyunk új megközelítések és innovatív megoldások kifejlesztésében, nemzetközileg bevált jó gyakorlatok meghonosításában az emberek aktivizálását és képessé tételét hatékonyan támogató munkaerő-piaci és más jóléti (egészségügyi, szociális, oktatási, gyermekvédelmi) szolgáltatások terén, különösképpen a felnőtt-tanulás, valamint kompetenciafejlesztés legkorszerűbb módszereire építve.

Nyitottak vagyunk helyi szükségletekre épülő, speciális szükségletű csoportok fejlesztését szolgáló innovatív programok kidolgozására és megvalósítására (pl: idősgondozás, fogyatékos személyek gondozása, pszichiátriai és szenvedélybetege ellátása).

**Tevékenységünk pozitív érdekeltjei:**

* ügyfeleink - programjaink helyi önkormányzati szereplői
* tagságunk - önkéntesek
* támogatóink

**SWOT analízis:**

|  |  |
| --- | --- |
| **Erősségek**   * hasonló értékrend a szervezeten belül * nagy teherbírás, motiváltság * elkötelezett vezető * önkéntesek * bevonható szakemberek széles köre * rugalmasság * igényesség * alapítóval való megfelelő szakmai kapcsolat | **Gyengeségek**   * túlterheltség * időhiány * eseti bevételek |
| **Lehetőségek**   * igény az általunk nyújtott szolgáltatásokra * támogató és elfogadó környezet * nemzetközi kapcsolatok * sikeres pályázati tevékenység | **Veszélyek**   * utófinanszírozott projektek * helyi programötletek pályázati támogatása nem biztosított |

**Helyzetelemzés:**

* szervezetünkben aktív munka indult az elmúlt hónapokban, az intenzitás fenntartása feladatunk
* ezzel összefüggésben telephelyet létesítettünk
* korábbi sikeres programjaink gyakorlata mentén folytathatjuk munkánkat
* célközönségük két helyszínre fókuszál jelenlegi programjaink alapján: Kemecsei Járás 11 települése illetve Újfehértó Város lakossága
* Jelenleg profilunkba illő tevékenységeket folytatunk, más területre való áttérés vagy szakosodás jelenleg nem indokolt
* önkéntesekre számíthatunk

**Stratégiai célok:**

* támogatni a különböző hátránnyal küzdő személyek, speciális szükségletű célcsoportok tájékoztatását a digitalizáció területéről, valamint digitális felkészítését, egyéb alapkompetencia fejlesztését, képzési programokon való részvételét
* támogatni a különböző jóléti szolgáltatások hatékonyságfejlesztését digitális technológiák kidolgozása, bevezetése által
* támogatást biztosítani demenciában és Alzheimer-kórban szenvedő betegek otthoni gondozását végző családtagok számára a digitális technológiák segítségével illetve Alzheimer Cafék szervezése által

**Tevékenység tervezése és értékelése:**

A startégiai célokhoz kapcsolódó éves szakmai- és pénzügyi terv tárgyév januárjában készül el, ennek felülvizsgálata szükség esetén megtörténik.

Az éves munkáról írásos szakmai beszámoló keretében kerül sor, amelyet az alapítóval közvetlen szakmai konzultáció keretében értékelünk.

Kecskemét, 2017. január